Pétursborg er án efa miðstöð menningar og lista og gætir áhrifa borgarinnar á bókmenntir , tónlist og leiklist víða um heim . Mæting í Leifsstöð a.m.k. 2,5 klst. fyrir brottför . Lending í Helsinki kl. 14:00 að staðartíma . Eftir stutta skoðunarferð um miðborg Helsinki tekur við tveggja tíma sigling yfir til Tallinn , áætlaður komutími þar um kl. 21:30 en þar verður gist næstu tvær nætur . 11. ágúst │ Skoðunarferð um Tallinn Í dag verður farið í skoðunarferð um Tallinn , höfuðborg Eistlands . Að lokinni skoðunarferð gefst frjáls tími til að kanna borgina á eigin vegum . 12. ágúst │ Ekið til Pétursborgar Eftir morgunverð ökum við til Pétursborgar í Rússlandi , sem er í um 380 km fjarlægð frá Tallinn . 13. ágúst │ Skoðunarferð um Pétursborg Að loknum morgunverði förum við í skoðunarferð um miðbæinn . Því næst verður haldið að virki heilags Péturs og Páls þar sem allir meðlimir Rómanov fjölskyldunnar eru grafnir . Safnið geymir um 3 milljónir verka og státar m.a. af verkum eftir Rembrandt , Picasso og fleiri þekkta listamenn . 14. ágúst │ Leningrad minnismerkið & Peterhof Við munum hefja leiðangur dagsins á því að skoða minnismerkið um 900 daga umsátrið um Leningrad en þar er magnþrungið andrúmsloft sem snertir marga mjög djúpt . Næsti áfangastaður er Peterhof en þar er víðfrægur og einstaklega fallegur gosbrunnagarður sem löngum hefur verið borinn saman við garðana í Versölum . Höllin í Peterhof var ein af uppáhalds sumardvalarstöðum keisaranna og garðarnir eru hreint ólýsanlegir . Við endum daginn í stórveislu á veitingastaðnum Podvorija þar sem boðið verður upp á 5 rétta rússneskan málsverð með skemmtidagskrá . 15. ágúst │ Frjáls tími Í dag gefst hverjum og einum frjáls tími til að skoða Pétursborg á eigin vegum . Upplagt er að sigla um síkin , fara í Rússneska safnið , skoða Blóðkirkjuna eða einfaldlega njóta iðandi mannlífsins í miðborginni . 16. ágúst │ Heimferð Við hefjum heimförina snemma og höldum í Allegro hraðlestina sem brunar með okkur á 220 km hraða frá Pétursborg alla leið til Helsinki . Ferðin tekur um 3,5 klst . Brottför er kl. 6:40 og er áætluð koma til Helsinki um miðjan morgun . Í Helsinki fáum við smá tíma til þess að skoða miðbæinn og er upplagt að fá sér hressingu áður en haldið er út á flugvöll . Flug frá Helsinki kl. 15:10 og lending í Keflavík kl. 15:45 að íslenskum tíma .